SCENE kao iz Amerike danas se mogu vidjeti ispred prodavaonice elektroničke opreme Links na zagrebačkoj Trešnjevci.

8:25 - Gužve u dućanu očekuju se tijekom cijelog dana.

8:15 - Dok je u dućanu ludilo, gomila kupaca koji vani čekaju svoj red mirno stoji.

8:10 - Iz dućana je ispraćena prva skupina kupaca, a ušla je nova tura onih koji će zgrabiti sve što vide.

8:05 - Kupci ubrzano grabe sve što vide i nose na blagajnu jer im je vrijeme u dućanu ograničeno na nekoliko minuta.

8:00 - Kad se dućan otvorio, krenulo je ludilo.

7:55 - Ispred prodavaonice Links stoji gomila ljudi koja čeka da se dućan otvori.

Tekst se nastavlja ispod oglasa

Ispred prodavaonice Links već sinoć se počela stvarati gužva, a tijekom dana može se očekivati totalni kaos.

U trgovini su bili apsolutno pripremljeni na ovaj scenarij, jer su i lani njihovi popusti izazvali metež ispred i unutar dućana. Linksovi timovi od 6 ujutro dijele tople napitke, a na Trešnjevci će kupce u redu zabavljati Petreković uz pratnju DJ-a Joe2Shinea.

Iako u Hrvatskoj na Black Friday srećom ne nastane takav kaos kao u Americi gdje je u neredima ispred trgovina bilo i smrtnih slučajeva, u Linksu žele spriječiti naguravanja i bilo kakve probleme zbog čega će u pripravnosti biti ekipa hitne pomoći, kao i zaštitari.

Popusti do 70 posto na informatičku opremu, sportske kamere, igraće konzole, laptope, pametne telefone, periferiju i još mnogo toga građane očekuju na dvije lokacije - u Glamočkoj 1 na Trešnjevci i Dankovečkoj 5 u Dubravi.

U Linksu za Crni petak očekuju još veći interes nego lani kada im je samo u jednom danu kroz dućan na Trešnjevci prošlo 9000 ljudi. Sniženi proizvodi se tog dana ne mogu kupiti na njihovom web shopu već isključivo u dvije spomenute trgovine.